Lê-Jou-Eier: Skryf-Safari Skryf die storie klaar stem asseblief nou, en dankie | Lekkervurigeaffêre
Lê-Jou-Eier: Skryf-Safari Skryf die storie klaar stem asseblief nou, en dankie
Mei 2, 2018 Mei 2, 2018 / lekkervurig
Nou begin hierdie uitdaging se stemmery en sluit inskrywings. Vergun my as gasblogger om dankie te sê vir Hester Dis Ekke wat met elke Lê-Jou-Eier uitdaging ons klomp b(l)oggers se breine gebuig het en ons inkbloed laat bruis het. Griet ons het tot twee e-boeke, ‘n bende genaamd die Towerinne en vir Abrie en vir Klong. Hoe bevoorreg is ons nie.
My aandeel in ons skryf-safari was om ‘n halfklaarstorie voor te lê. Want my eerste poging se einde was lui, onafgerond. Onpubliseerbaar. Danksy mede-bloggers se deelname is daar nou Tannie Frannie, Kameel, Toortsie, Una, Hester, Lewies en Lekkervurig-ekke is daar nou sewe wonderlike weergawes van Betyds.
Elke storie weerspieël sekerlik belewenisse en waarnemings van elkeen van ons. Dit was my gewaarwording met elke oorlees van Betyds. Dankie dat julle saamlees en saam skryf.
Die stemmery is nou oop sodat Betyds se gewildste weergawe aangewys kan word en daai spogregte al is wat gewen kan word.
InLinkz gaan die stemmery vir ons elektronies hanteer. Hier is hoe die stemmery werk
Vanaf 12:00 Woensdag 2 Mei 2018 , kan jy op Inlinkz gaan stem vir die Betyds waarvan jy die meeste hou. Lesers kry net 24 uur om te stem, vanaf 12:00 Woensdag tot 12:00 Donderdag. Elke leser met ‘n unieke IP adres kry drie stemme. Die “stemlokaal” (😜) is oop vir almal wat die blogs lees, nie net vir die deelnemers nie; maak dus seker dat vriende en familie kennis dra van die kompetisie – bemark en wen stemme! STEM SO: Op die thumbnail van die inskrywing waarvoor jy wil stem, sal daar ‘n grys hartjie wys. Om te stem, klik op die hartjie, wat dan sal rooi word. Stem net een keer per inskrywing, maar onthou jy het drie stemme, wat beteken jy kan vir drie inskrywings stem. Ek is seker InLinkz sal jou toelaat om vir jou eie inskrywing te stem. Belangrik: Let daarop dat elke IP adres net drie stemme mag uitbring.
Op Donderdag, 3 Mei 2018 na 12:00 wanneer die kompetisie gesluit het, sal die drie inskrywings wat die meeste stemme gekry het deur InLinkz vertoon word – julle sal die aantal stemme vir elkeen van daardie drie inskrywings onder die thumbnails kan sien
Gaan stem hier http://www.inlinkz.com/new/view.php?id=777222
← Lê-Jou-Eier: Skryf-Safari Skryf die storie klaar
Epiese lewenslied al word jy karnuffel →
5 thoughts on “Lê-Jou-Eier: Skryf-Safari Skryf die storie klaar stem asseblief nou, en dankie”
Mei 2, 2018 om 11:07 vm
Jy het ons so heerlik uitgedaag met jou storie, dankie daarvoor. Ek het hierdie baie geniet.
Mei 2, 2018 om 11:11 vm
My plesier – julle het my uit my wollerige luiheid gehelp!
Mei 2, 2018 om 6:31 nm
En Seegogga het die bal oorgeskop in besetingstyd! 😁
Mei 2, 2018 om 10:25 nm
as die link dinng werk nie vir my nie. Maar hier is myy storie:
Mei 2, 2018 om 6:44 nm
Help! Hie stem ‘n mens?